Pilkkukoiran kirja
Sunnuntai 14.7.2019 klo 21:06 - Pilkkukuumeilija
Sosped Pilkkukoira Fredi
Tuli jo jokin aika sitten teetettyä Smartphotolla sosiaalipedagogisen koiratoiminnan koulutukseeni terapiakoirastani ns. työkirja. Smartphotoon päädyin koska olin sieltä ennenkin tilannut ja sieltä on tullut laadukkaan oloista tavaraa. Ja nyt ennen kaikkea siksi, kun kirjan kanneksi sai pilkulliset kannet!!! Ja tälläinen pilkkufani oli heti ihan myyty!!! :-D Ei ole muuten yhteistyöpostaus, vaikka tässä nyt kovasti kehunkin ja mainostan Smartphotoa..
Tälläinen siitä sitten tuli!
Kirjassa on 20 sivua ja siinä on enimmäkseen tarinaa siis Fredistä ja hieman myös muista eläimistäni. Aion varmasti tehdä vielä ihan pelkistä pilkkujengistä ihan oman kirjan! Ja varmaan ainakin possusta sitten ihan omansa.. Onhan nämä kiva muisto itselle ja tiedä vaikka tulis jokunen myyntiinkin, jos vaikka kiinnostuneita olisi..
Kuvissa on Fredi pukeutuneena erilaisiksi hahmoiksi. Sosped terapiassa kohderyhmääni tulee olemaan lähinnä lapset, niin tämä on varmasti lapsista hauskaa! Onneksi Fredikin on niin mukava kun sille käy kaikki! Terapiatoimintaan ei muut koirani kävisikään. Terapiakoiran luonne tulee olla tietynlainen, jotta se sopii työhönsä. Meilläkin tämä taival on vasta alussa, joten sen enempää en siitä tässä vaiheessa avaudu, jotta ei tule jakaneeksi vääränlaista tietoa. Tästäkin varmasti jossain vaiheessa tulee lisää postauksia. Tässä nyt lähinnä esittelen kirjaa, koska siitä tuli aika kiva!
Cowboy -Fredi
Merirosvonakin toimii!! HUIIIIII!!! ;-D
Intiaani- Istuva pilkkukoira :-)
Mikä onkaan koirasta paras leikki?
No, leikkiä hevospallolla tietty!! :-)
Tämmöstä kaikkea nyt ainakin mahtuu itse tehtyyn kirjaan ja tosiaan paljon muutakin. Kirjastani on tähän poimittu muutama kuva. Kerron koirastani kirjassa vain seikkaperäisesti ja sen ideana onkin tutustua kuvien kautta koiraani ensimmäisellä tapaamiskerralla, jolla oma koirani ei vielä mukana ole. Tällä kerralla tehdään myös ns. pelisäännöt selväksi miten koiran tullessa ollaan ja toimitaan ja mikä on ehdottomasti kiellettyä. Tämmöinen työkirja on erittäin kiva ensiaskel tutustumiseen ja itse koiran kanssa tapahtuva tuleva tapaaminen tapahtuukin sitten kaikille osapuolille turvallisissa ja kivoissa merkeissä. Toki tätäkin voisi vielä työstää vaikka kuinka paljon, tätä kirjaani siis.. Ideoita kyllä riittäisi!!
Kommentoi kirjoitusta. Avainsanat: smartphoto, kirja, pilkkuja, dalmatiankoira